**NEKUSTAMĀ ĪPAŠUMA NOMAS LĪGUMS Nr.\_\_\_\_\_**

**(Telpa Nr.1 īpašuma Brīvības iela 95B, ēkā ar kad.apz. 1700 022 0064 013)**

Liepājā, 2021.gada \_\_\_.\_\_\_\_\_\_\_\_.

**Liepājas pilsētas pašvaldības iestāde „Nekustamā īpašuma pārvalde”**, reģistrēta Nodokļu maksātāju reģistrā ar kodu 90002066769, tās vadītāja \_\_\_ \_\_\_\_\_\_\_ personā, kurš rīkojas saskaņā ar iestādes Nolikumu, turpmāk tekstā Iznomātājs, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, katra atsevišķi un kopā turpmāk saukti Puse un Puses,

pamatojoties uz Liepājas pilsētas pašvaldības iestādes „Nekustamā īpašuma pārvalde” Brīvo neapdzīvojamo telpu iznomāšanas komisijas 2019.gada \_\_.\_\_\_\_\_\_\_\_\_\_ lēmumu (sēdes protokols Nr.\_\_), noslēdz šādu nekustamā īpašuma nomas līgumu (turpmāk tekstā – Līgums):

**1.Līguma priekšmets**

1.1. **Iznomātājs** nodod un **Nomnieks** pieņem nomā telpu Nr.1 ar platību 111,9 m2, kuras atrodas īpašuma Brīvības ielā 95B, Liepājā, ēkā ar kadastra apzīmējumu 1700 022 0064 013, saskaņā ar Būvju kadastrālās uzmērīšanas lietas telpu plānu (Līguma 1,pielikums), turpmāk saukts – Īpašums.

1.2. **Iznomātājs** nodod un **Nomnieks** pieņem nomā šī Līguma 1.1.punktā minētajam Īpašumam piesaistītā zemesgabala Brīvības iela 95B, Liepājā, daļu ar platību 224,0 m2 proporcionāli iznomātajai Īpašuma platībai, kas atbilst 1119/71718 domājamām daļām no zemesgabala platības, turpmāk saukts – Zemesgabals, saskaņā ar šim Līgumam pievienoto zemesgabala plānu (pielikums Nr.2), kas ir šī Līguma neatņemama sastāvdaļa. Īpašums un Zemesgabals – kopā turpmāk saukts – Nekustamais īpašums.

1.3. Līguma 1.1.punktā minētais Īpašums tiek iznomāts ar mērķi – \_\_\_\_\_\_\_\_\_\_\_, bet šī Līguma 1.2.punktā minētais Zemesgabals – Līguma 1.1.punktā minētā Īpašuma uzturēšanai, apsaimniekošanai, bez apbūves tiesībām.

1.4. Nekustamais īpašums ar nodošanas pieņemšanas aktu tiek nodots tādā stāvoklī, kāds tas ir nodošanas dienā.

**2.Līguma termiņš**

2.1. Līgums stājas spēkā 2021.gada \_\_.\_\_\_\_\_\_\_ un ir spēkā līdz \_\_\_.gada \_\_.\_\_\_\_\_\_\_\_\_.

2.2.Līguma darbības termiņš Pusēm vienojoties var tikt pagarināts, ja to pieļauj normatīvie akti un **Nomnieks** par to rakstiski ir informējis **Iznomātāju** vismaz vienu mēnesi pirms Līguma 2.1.punktā norādītā termiņa.

 **3.Samaksas noteikumi**

3.1. Nomas maksu par Nekustamā īpašuma nomu veido:

3.1.1. maksa par 1.1.punktā minētā Īpašuma nomu:

|  |  |  |  |
| --- | --- | --- | --- |
| **Īpašuma nosaukums** | **Platība,** **m2** | **Maksa par****1m2 bez PVN EUR** | **Kopējā** **maksa mēnesī bez PVN EUR** |
| Telpa Nr.1 | 111,9 |  |  |

**Maksa par Īpašuma nomu mēnesī EUR \_\_\_\_\_ (\_\_\_\_\_ eiro, \_\_\_centi) bez PVN.**

3.1.2.maksa par 1.2.punktā minētās Zemesgabala daļas nomu:

**Nomnieks** maksā nomas maksu 1,5 % apmērā no zemesgabala Brīvības iela 95B, Liepājā (kadastra Nr.1700 022 0147) daļas ar platību 224,0 m2 kadastrālās vērtības gadā.

Noslēdzot šo Līgumu, Puses konstatē, ka zemesgabala Brīvības iela 95B, Liepājā, kadastra Nr.1700 022 0147, kopējā platība 14332,0,0 m2, kadastrālā vērtība uz 2019.gada 1.janvāri ir 91358,00 EUR (deviņdesmit viens tūkstotis trīs simti piecdesmit astoņi eiro, 00 centi).

|  |  |  |  |
| --- | --- | --- | --- |
| **Nosaukums** | **Platība,****m2** | **Kopējā maksa gadā bez****PVN EUR** | **Maksa****mēnesī bez PVN EUR** |
| Zemesgabala Brīvības ielā 95B daļa | 224,0 | 21,42 | 1,79 |

Maksa par Zemesgabala nomu mēnesī 1,38 EUR (viens eiro, 79 centi) bez PVN.

3.1.3. **Maksa par Nekustama īpašuma nomu mēnesī EUR \_\_\_ (\_\_\_\_\_\_\_\_\_ eiro, \_\_\_ centi) un pievienotās vērtības nodokļa (PVN) standarta likme.**

 3.2.Papildus nomas maksai **Nomnieks** maksā valstī noteikto pievienotās vērtības nodokļa (PVN) standarta likmi. Pievienotās vērtības nodokļa (PVN) standarta likmes maksājumus **Nomnieks** veic papildus un vienlaicīgi ar nomas maksas samaksu, pamatojoties uz Iznomātāja iesniegtu rēķinu.

3.3. **Nomnieks** atbilstoši normatīvo aktu prasībām maksā nekustamā īpašuma nodokli par iznomāto Īpašumu, pamatojoties uz Liepājas pilsētas Domes Nodokļu administrācijas iesniegtu nodokļa paziņojumu.

3.4. Nomas maksas maksājumus, saskaņā ar Līguma 3.1.punktu, Nomnieks sāk maksāt no Līguma spēkā stāšanās brīža un maksā saskaņā ar Līgumanoteikumiem, pamatojoties uz **Iznomātāja** uz **Nomnieka** norādīto elektroniskā pasta adresi nosūtītiem rēķiniem, rēķinos norādītos termiņos.

3.5. **Iznomātājam** ir tiesības vienpusēji, rakstiski nosūtot attiecīgu paziņojumu, ja Nomnieks nepiekrīt noslēgt rakstveida vienošanos (kā pielikumu šim Līgumam), vienpusēji koriģēt nomas maksas apmēru, ievērojot šādus nosacījumus:

3.5.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka, sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

3.5.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Šajos gadījumos nomas maksas apmērs tiek koriģēts sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai Nekustamā īpašuma kadastrālā vērtība;

3.5.3. reizi gadā attiecībā uz nākamo nomas periodu, ja ir mainījušies **Iznomātāja** Īpašuma plānotie pārvaldīšanas izdevumi un aprēķinātā nomas maksas izmaiņu starpība ir vismaz divi procenti;

3.5.4.ja ir mainījusies Zemesgabala kadastrālā vērtība;

3.5.5. LR normatīvie akti paredz citu nomas maksas apmēru vai nomas maksas aprēķināšanas kārtību.

3.5.6.ja **Nomnieks** viena mēneša laikā no **Iznomātāja** rakstiska paziņojuma saņemšanas par izmaiņām nomas maksā neatsakās no Īpašuma nomas, līgums paliek spēkā un nomas maksa tiek aprēķināta pēc jaunās nomas maksas.

3.6. Nomas maksa tiek veikta pārskaitījuma veidā uz **Iznomātāja** Līgumā norādīto norēķinu kontu.

3.6. Par samaksas termiņa neievērošanu **Nomnieks** maksā **Iznomātājam** kavējuma procentus 0,1% apmērā no kopējās pamatparāda summas par katru nokavēto dienu. No **Nomnieka** saņemtie maksājumi pirmām kārtām dzēš kavējuma procentus.

3.7. **Nomnieks** papildus nomas maksai **Iznomātājam** maksā:

3.7.1.par Īpašumā patērēto, elektroenerģiju;

3.7.1.proporcionāli nomātā Īpašuma platībai – par nekustamā īpašuma Brīvības iela

 95B perimetra apsardzes nodrošināšanu;

3.7,2.proporcināli nomātā Īpašuma platībai – par nekustamā īpašuma Brīvības iela

 teritorijas uzturēšanu kārtībā;

3.7.3.par citiem pakalpojumiem, ja tādus **Iznomātājs** Līguma darbības laikā sniedz

 **NOMNIEKAM**.

3.8. Maksājumi tiek veikti pārskaitījuma veidā uz **Iznomātāja** Līgumā norādīto norēķinu kontu.

3.9. Par samaksas termiņa neievērošanu **Nomnieks** maksā **Iznomātājam** kavējuma procentus 0,1% apmērā no kopējās pamatparāda summas par katru nokavēto dienu. No **Nomnieka** saņemtie maksājumi pirmām kārtām dzēš kavējuma procentus.

3.10. Visi Līgumā paredzētie maksājumi tiks uzskatīti par samaksātiem ar to dienu, kad tie saņemti Iznomātāja bankas kontā.

3.11. Nomnieks patstāvīgi norēķinās ar pakalpojumu sniedzējiem par saņemtajiem pakalpojumiem, kas saistīti ar Īpašuma uzturēšanu.

**4.Nomnieka pienākumi un tiesības**

4.1. Īpašuma stāvoklis **Nomniekam** ir zināms. Tas tiek iznomāts tādā stāvoklī, kādā tas ir nodošanas dienā un kāds ir fiksēts Līgumam pievienotajā Nekustamā īpašuma pieņemšanas un nodošanas aktā.

4.2. **Nomniekam** ir pienākums visā Līguma darbības laikā nodrošināt par saviem līdzekļiem Īpašuma un tajā esošo komunikāciju remontus un uzturēšanu kārtībā, atbilstoši attiecīgo Latvijas Republikas institūciju prasībām un ekspluatācijas noteikumiem. Izdevumus par minētajiem remontdarbiem sedz **Nomnieks,** turpinot maksāt nomas maksu pilnā apmērā.

4.3. **Nomnieks** uzņemas pilnu atbildību par Īpašuma ekspluatāciju, slēdz līgumus par pakalpojumiem, veic samaksu saskaņā ar noslēgtajiem līgumiem un uzņemas atbildību par to veikšanu, organizē atkritumu izvešanu, Noslēgtie līgumi uzrādāmi **Iznomātājam** pēc tā pirmā pieprasījuma. **Nomnieks** nodrošina un seko sanitāro normu un ugunsdrošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamus pasākumus avārijas likvidēšanai un informē **Iznomātāju**.

4.4. Ja **Nomnieks** veic Īpašuma apsardzi, līgums par apsardzes pakalpojuma

 sniegšanu **Nomniekam** jaslēdz ar **Iznomātāja** konkursā izvēlētu apsardzes

 pakalpojuma sniedzēju, kas nodrošina nekustamā īpašuma Brīvības iela 95B

 perimetra apsardzi.

4.5. Ja **Nomnieka** vainas dēļ Īpašumam radušies bojājumi, tad **Nomnieks** sedz ar bojājumu novēršanu saistītos izdevumus, turpinot maksāt nomas maksu pilnā apmērā.

4.6. **Nomnieks** atbild par visu personu darbībām iznomātajā Īpašumā, sedzot zaudējumus, ko nodarījušas trešās personas lietojot Īpašumu.

4.7. **Nomnieka** pienākums ir nodrošināt Īpašuma konstrukciju un komunikāciju pareizu izmantošanu un pasargāšanu no bojājumiem.

4.8. **Nomniekam** ir pienākums ļaut **Iznomātāja** pārstāvjiem veikt Īpašuma tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.

4.9. **Nomniekam** Līguma darbības laikā jāievēro Liepājas pilsētas Domes saistošos noteikumus.

4.10.**Nomniekam** savā darbībā ir jāievēro spēkā esošo Latvijas Republikas normatīvo aktu prasības.

 **5.Iznomātāja tiesības un pienākumi**

5.1. **Iznomātājam** ir tiesības iepriekš saskaņojot laiku ar **Nomnieku** apsekot Īpašumu, avārijas situācijās jebkurā diennakts laikā.

5.2. Ja nomas līgums tiek izbeigts, tad sākot ar nomas termiņa pēdējām 10 (desmit) dienām, Īpašuma īpašniekam ar personu, kas vēlas turpmāk nomāt Īpašumu, iepriekš saskaņojot ar **Nomnieku** ir tiesības apmeklē Īpašumu,lai to apskatītu.

5.3. **Iznomātājam** ir tiesības Latvijas Republikas normatīvajos aktos un nomas līguma ietvaros veikt kārtējos remontdarbus, nepieciešamos celtniecības pasākumus, lai novērstu briesmas un avārijas sekas. Nomnieks nevar veicamos pasākumus nedz aizkavēt, nedz paildzināt. Pretējā gadījumā viņam ir jāatlīdzina **Iznomātājam** radušās izmaiņas un nodarītie zaudējumi. **Nomniekam** jāpacieš šie darbi, viņš nevar nedz prasīt naudas atlīdzināšanu, nedz zaudējumu segšanu.

5.4. **Iznomātājs** nedrīkst bez pamatota iemesla traucēt **Nomniekam** lietot iznomāto Īpašumu.

**6.Līguma izbeigšana un pretenziju iesniegšanas kārtība**

6.1. **Iznomātājs** ir tiesīgs izbeigt Līgumu pirms termiņa, neatlīdzinot **Nomniekam** zaudējumus, kas saistīti ar Līguma pirmstermiņa izbeigšanu, kā arī nomas tiesību izbeigšanos uz Īpašumu 1 (vienu) mēnesi iepriekš nosūtot rakstisku pretenziju **Nomniekam, ja**:

6.1.1. **Nomnieka** darbības rezultātā Īpašums tiek bojāts;

6.1.2. **Nomnieks** vairāk nekā 1 (vienu) mēnesi nemaksā nomas maksu. Vēlāka parāda samaksa neizslēdz **Iznomātāja** tiesības izbeigt Līgumu uz šāda pamata;

6.1.3.**Nomnieks** vairāk nekā vienu mēnesi kavē nekustamā īpašuma nodokļa samaksu;

6.1.4.Iznomātais Īpašums tiek nodots apakšnomā;

6.1.5.Netiek izpildīti izmantošanas nosacījumi, tajā skaitā Nomnieks izmanto Īpašumu citiem mērķiem nekā norādīts Līguma 1.sadaļā un, ja 10 (desmit) dienu laikā pēc rakstiska brīdinājuma saņemšanas, attiecīgais pārkāpums netiek novērsts;

6.1.6. Līguma neizpildīšana ir ļaunprātīga un dod **Iznomātājam** pienākumu uzskatīt, ka viņš nevar paļauties uz saistību izpildīšanu nākotnē;

6.1.7. ja **Nomnieks** nepilda vai nepienācīgi pilda citas Līgumā noteiktās saistības;

6.1.8. ja ar tiesas spriedumu konstatēts maksātnespējas stāvoklis, kurā nav iespējams nokārtot saistības;

6.1.9. ja **Nomnieks** 10 (desmit) dienu laikā pēc **Iznomātāja** rakstiska brīdinājuma saņemšanas, turpina pārkāpt citus Līguma noteikumus.

6.2. **Iznomātājam** ir vienpusējas tiesības atkāpties no Līguma, neatlīdzinot **Nomniekam** ar Līguma pirmstermiņa izbeigšanu saistītos zaudējumus, par to rakstveidā informējot **Nomnieku** 3 (trīs) mēnešus iepriekš, ja iznomātais Nekustamais īpašums **Iznomātājam** nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai. Tādā gadījumā **Iznomātājs** atlīdzina **Nomniekam** ievērojot Civillikuma un šajā Līgumā noteiktajā kārtībā saskaņotos un veiktos **Nomnieka** ieguldījumus (nepieciešamos un derīgos) Nekustamajā īpašumā.

6.3. Līgums var tikt pirms termiņa izbeigts, abām līgumslēdzējām Pusēm vienojoties.

6.4. **Nomnieks** var atteikties no Īpašuma lietošanas, 2 (divus) mēnešus iepriekš rakstiski paziņojot **Iznomātājam**. Šādā gadījumā **Iznomātājam** nav pienākuma atlīdzināt **Nomniekam** zaudējumus un izdevumus (arī ieguldījumus), kā arī **Nomniekam** nav tiesību prasīt arī uz priekšu samaksātās nomas maksas atdošanu.

6.5. Līguma izbeigšana pirms termiņa neatbrīvo **Nomnieku** no pienākuma izpildīt maksājumu saistības, kuras viņš uzņēmies saskaņā ar Līgumu.

6.6. **Iznomātājam** ir aizturējuma tiesība uz **Nomnieka** mantu, kas atrodas Nekustamajā īpašumā, Nekustamo īpašumu aizslēdzot un neielaižot **Nomnieku**, ciktāl tā ir nepieciešama Līguma saistību izpildes nodrošināšanai.

6.7. Pēc Līguma termiņa izbeigšanās vai jebkuros citos Līguma izbeigšanas gadījumos **Nomniekam** jāatbrīvo Īpašums šī Līguma izbeigšanas dienā vai citā **Iznomātāja** norādītajā termiņā un jānodod tas **Iznomātājam** labā stāvoklī. Ar Īpašuma labo stāvokli šī Līguma izpratnē saprotams tāds Nekustamā īpašuma stāvoklis, kas nav sliktāks par to stāvokli, kāds bija Līguma parakstīšanas brīdī.

6.8. Ja pēc nomas Līguma izbeigšanas **Nomnieka** vainas dēļ Īpašums netiek savlaicīgi atbrīvots un nodots **Iznomātājam**, **Nomniekam** jāveic samaksa par Īpašuma faktisko lietošanu un jāmaksā līgumsods 5 % apmērā no mēneša maksājumu summas par katru nokavēto dienu līdz telpu nodošanas un pieņemšanas akta parakstīšanas dienai, kā arī jāsedz **Iznomātājam** visi zaudējumi, kādi **Iznomātājam** ir nodarīti sakarā ar Īpašuma savlaicīgu neatbrīvošanu.

6.9. Pēc nomas attiecību izbeigšanas **Nomnieks** nodod **Iznomātājam** bez atlīdzības **Nomnieka** izdarītos neatdalāmos uzlabojumus, pārbūves un ietaise, kurām jābūt lietošanas kārtībā. Tiek nodotas lietas un aprīkojums, kas nodrošina ēkas/telpu normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.

6.10.Īpašuma neatbrīvošanas gadījumā, pēc nomas attiecību izbeigšanas, **Nomnieks** no Īpašuma tiek izlikts un no viņa tiek piedzīts parāds un zaudējumi.

**7.Īpaši noteikumi**

7.1. Nomas attiecības ir saistošas līgumslēdzēju Pušu tiesību un saistību

 pārņēmējiem.

7.2. Visi paziņojumi Līguma sakarā nosūtāmi uz zemāk minētajām adresēm. Visi paziņojumi, izņemot rēķinus, tiek uzskatīti par saņemtiem, kad tie nogādāti personīgi, pa pastu, e-pastu vai faksu ar saņemšanas apstiprinājumu, un tie stājas spēkā normatīvajos aktos noteiktā kārtībā.

7.3. **Iznomātājs** un **Nomnieks** tiek atbrīvotas no atbildības par daļēju vai pilnīgu saistību neizpildi, ja šī neizpilde radusies ārkārtēju apstākļu ietekmes rezultātā, kurus **Iznomātājs** un **Nomnieks** nevarēja paredzēt, novērst, ietekmēt un par kuru rašanos nenes atbildību. Tās ir stihiskas nelaimes, plūdi un citi apstākļi. Par minēto apstākļu iestāšanos nekavējoties jāinformē **Iznomātājs**. Ja nepārvaramās varas apstākļi darbojas ilgāk kā 6 (sešus) mēnešus, gan **Iznomātājam**, gan **Nomniekam** ir tiesības lauzt Līgumu, paziņojot par to otrai Pusei 30 (trīsdesmit) dienas iepriekš.

7.4. **Iznomātājs** un **Nomnieks** 7.3.punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.

7.5. Puses garantē, ka personai, kas slēgs Līgumu, ir visas likumiskās tiesības, juridisks pamats un attiecīgais pilnvarojums, lai slēgtu Līgumu un uzņemtos tajā noteiktās saistības.

7.6. Parakstot Līgumu, Puses apliecina, ka Līgums no tā parakstīšanas brīža pildīs godprātīgi.

**8.Pušu atbildība un juridiskās adreses**

8.1. Parakstītais Līgums pilnībā apliecina Pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abas līgumslēdzējas Puses, izņemot Līguma 3.4.punktā paredzēto paziņojumu. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas. Līguma pielikums ir neatņemama Līguma sastāvdaļa.

8.2. Ja spēku zaudēs kāds no Līguma nosacījumiem, tas neietekmēs pārējo nosacījumu spēkā esamību.

8.3. Pušu strīdi tiek izskatīti, pusēm savstarpēji vienojoties, bet, ja puses nevar vienoties – Latvijas Republikas tiesā saskaņā ar Latvijas Republikas normatīvajiem aktiem.

8.4. Pusesapņemas savlaicīgi – 10 (desmit) darba dienu laikā rakstiski paziņot otrai Pusei par rekvizītu maiņu. Vainīgā puse uzņemas visu atbildību par sekām, kas rodas, pārkāpjot šos noteikumus.

8.5. Līgums sagatavots uz 6 (sešām) lapām ar 2 (diviem) pielikumiem katru uz 1(vienas) lapas 2 (divos) eksemplāros ar vienādu juridisku spēku, katrai Pusei pa vienam.

|  |  |  |  |
| --- | --- | --- | --- |
| ***IZNOMĀTĀJS:***Liepājas pilsētas pašvaldības iestāde “Nekustamā īpašuma pārvalde”Reģ.Nr.LV90002066769 Peldu iela 5, Liepāja, LV-3401 | ***NOMNIEKS:***  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  |  |
| Vadītājs Z.v. |   Z.v.  |  |  |